O‘zbekiston prezidenti Shavkat Mirziyoyev 3 iyul kuni Belarus prezidenti Aleksandr Lukashenkoni Mustaqillik kuni bilan muborakbod etdi. Bu haqda O‘zbekiston prezidentining matbuot xizmati xabar berdi. Belarus Respublikasi Mustaqilligi kuni – mamlakatning asosiy bayrami bo‘lib, poytaxt Minskning 1944 yilda nemis-fashist bosqinchilaridan ozod qilingani sharafiga nishonlanadi. Mustaqillik kuni bayramini 3 iyulda nishonlash haqidagi qaror 1996 yilda bo‘lib o‘tgan referendumda qabul qilingan. Iyun oyi o‘rtalarida bo‘lib o‘tgan Belarus-O‘zbekiston ikki tomonlama hamkorligi bo‘yicha hukumatlararo komissiya yig‘ilishida O‘zbekiston prezidenti Shavkat Mirziyoyev avgust oyida Belarusga rasmiy tashrif bilan borishi ma’lum qilingandi.